Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: „7. számú melléklet a 15/2001. (IV. 27.) KöViM rendelethez
Paragraph Index: 470

a) Tesztvizsga lebonyolítása: aa) A tesztvizsga megkezdése elõtt a vizsgabizottság tájékoztatja a vizsgázókat a teszt kitöltési szabályairól és ellen- õrzi a vizsga feltételeinek meglétét. ab) A vizsgázókat úgy kell ültetni, hogy egymást ne zavarják, visszaélési lehetõségük ne legyen. ac) A vizsgázók a szükséges adatok beírása után, a vizsgabiztos által jelzett idõpontban, egyszerre kezdhetik meg a kérdések megválaszolását. ad) A tesztlapot a vizsgázótól akkor kell átvenni, amikor kézfeltartással jelzi, hogy a válaszadást befejezte, de legkésõbb a tesztlapon feltett kérdésenként 1 percet kitevõ vizsgaidõ leteltével. ae) Számítógépen történõ vizsgán a vizsgázó a megfelelõ parancs kiadásával fejezi be a feladat megoldását; a kitöltésre rendelkezésre álló idõ leteltével a vizsgabizottság a megfelelõ parancs kiadásával valamennyi vizsgázó tesztlapját lezárja (ezt 5 perccel a lezárás elõtt jelezni kell a vizsgázónak). af) Hibás válasznak minõsül, ha a vizsgázó nem megfelelõ választ jelöl meg, a kérdésre nem ad választ, több választ is ad, illetve utólag javítja azokat; értékelhetetlen a tesztlap, ha nem a megfelelõ helyre (válaszadásra megjelölt négyzetek egyikébe) tesz jelölést (pontozás, aláhúzás, rajzolás), vagy filctollat, ceruzát használ – értékelhetetlenség esetén a tesztlap értékelése: B. ag) A tesztlapot javítónak a tesztsablon alkalmazásával – hibás válasz esetén a helyes válasz helyét piros színnel kell jelölni, – kettõs jelölés vagy válasz nem adása esetén a válaszadásra kijelölt négyzeteket pirossal be kell karikázni, – oldalanként meg kell állapítania a hibás válaszok pontszámát, amelyet az elsõ lapon kell összesíteni, továbbá – meg kell állapítani az eredményt (M vagy B), amelyet a javító aláírásával igazol. ah) A megfeleléshez a kérdéseknek az egyes képesítésekre a mellékletekben megállapított (de legkevesebb 75%) arányban kell jól megoldani. ai) A tesztlapokat a titoktartási elõírásoknak megfelelõen kell kezelni, azokat a vizsgázó a kiértékelést követõen a vizsgabiztos felügyelete mellett megtekintheti, de nem viheti el és nem másolhatja le.

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes